**A ști**

*Lucian Cazacu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A ști-ncotro ți se îndreaptă

A-ntregii vieții tale țintă,

Așează-n tine-un scop puternic

Ce îl urmezi, te reprezintă.

A ști că nu trăiești degeaba,

Gonind mereu spre nicăieri,

Îți dă un START decis spre acele

Nemuritoare primăveri.

A ști că nu ești întâmplare,

Un fir de praf pierdut în vânt,

Dezvoltă-n tine o credință

Ce te dezleagă de pământ.

A ști să bați, să chemi, să cauți,

Când încă nu e prea târziu,

Influențează rezultatul

De dincolo de-un biet sicriu.

A ști că atunci când ceasul vremii

Oprit va fi și-n dreptul tău,

Dar tot mai speri, îți garantează

Că o să fii cu Dumnezeu.